กต.เผยภาพรวมการเลือกตั้งนอกราชอาณาจักร เป็นไปด้วยความเรียบร้อย มีคนไทยในต่างแดนออกมาใช้สิทธิกว่าแสนคน หรือคิดเป็นร้อยละ 84.71 สูงสุดเป็นประวัติการณ์
กระทรวงการต่างประเทศ เผยภาพรวมการเลือกตั้งนอกราชอาณาจักร เป็นไปด้วยความเรียบร้อย มีคนไทยในต่างแดนออกมาใช้สิทธิกว่าแสนคน หรือคิดเป็นร้อยละ 84.71 สูงสุดเป็นประวัติการณ์นางสาวบุษฎี สันติพิทักษ์ โฆษกกระทรวงการต่างประเทศและอธิบดีกรมสารนิเทศ เปิดเผยภาพรวมการจัดการเลือกตั้งสมาชิกสภาผู้แทนราษฎรนอกราชอาณาจักร ว่า สถานเอกอัครราชทูตและสถานกงสุลใหญ่ทุกแห่ง จำนวน 94 แห่ง ใน 67 ประเทศ ได้จัดการเลือกตั้งนอกราชอาณาจักรเสร็จสิ้นแล้ว โดยมีผู้มาใช้สิทธิเลือกตั้ง 101,003 ราย จากจำนวนผู้ลงทะเบียนขอใช้สิทธิเลือกตั้งทั้งสิ้น 119,232 ราย คิดเป็นร้อยละ 84.71 ซึ่งมีอัตราส่วนการออกมาใช้สิทธิฯ สูงสุดเป็นประวัติการณ์ สถานกงสุลใหญ่ ณ นครซิดนีย์ มีผู้ออกมาใช้สิทธิมากที่สุด จำนวน 8,915 ราย รองลงมา คือ สถานเอกอัครราชทูต ณ กรุงลอนดอน และสถานเอกอัครราชทูต ณ กรุงโตเกียว และขณะนี้ กระทรวงการต่างประเทศ ได้รับบัตรเลือกตั้งนอกราชอาณาจักร และส่งมอบให้สำนักงานคณะกรรมการการเลือกตั้ง และบริษัท ไปรษณีย์ไทย จำกัด นำไปรวมนับคะแนนแล้วกระทรวงการต่างประเทศ จะรวบรวมและประมวลปัญหาที่เกี่ยวกับการจัดการเลือกตั้งนอกราชอาณาจักร นำส่งให้ กกต. พิจารณา เพื่อนำไปปรับปรุงและพัฒนาการจัดการเลือกตั้งนอกราชอาณาจักรต่อไป